# Dalibor Karvay

### Z Wikipédie

Dalibor Karvay (* 24. júl 1985, Martin) je talentovaný slovenský husľový virtuóz.

Dalibor sa narodil ako mimoriadne nadané dieťa. Pod vedením svojho otca Antona Karvaya hral už ako trojročný na husle a v roku 1992 začal v Žiline navštevovať konzervatórium. Svoj prvý verejný koncert absolvoval ako sedemročný a prvé CD nahral ako desaťročný.

Od roku 2000 študuje na konzervatóriu vo Viedni pod vedením profesora Borisa Kuschníra, na Hudobnej univerzite v Grazi (Universität für Musik und darstellende Kunst) a na Konzervatóriu v Žiline.

Ako sólista účinkoval so Štátnym komorným orchestrom v Žiline, Slovenskou filharmóniou v Bratislave, Štátnou filharmóniou v Košiciach, Filharmóniou Bohuslava Martina v Zlíne, Rundfunk Sinfonierorchestra v Berlíne, Solistes Européens v Luxemburgu, Englisch Chamber Orchestra a Radio Symphonierorchester vo Viedni.

V roku 2005 získal vďaka sponzorskému príspevku Stredoeurópskej nadácie husle v hodnote vyše štyristotisíc korún z bruselskej dielne Mathiewa Devuysta.

## [úprava] Ocenenia

- 1993 - Medzinárodná husľová sútaž Jaroslava Kociana, Ústí nad Orlicí (International Kocián Violin Competition) - 1. cena (ako sedemročný)
- 1994 - Detský hudobný festival Jána Cikkera, Banská Bystrica - 1. cena
- 1996 - Medzinárodná súťaž, Cordoba - 1. cena
- 1996 - Talentárium, Zlín - 1. cena
- 2002 - Medzinárodná súťaž Grand Prix Eurovízie pre mladých hudobníkov, Berlín - 1. cena
- 2002 - Fidelio-Wettbewerb, Viedeň - 1. cena
- 2003 - Medzinárodná husľová súťaž Tibora Vargu, Sion - 1. cena
- 2004 - Medzinárodná husľová súťaž Premio Paganini, Janov - 4. cena
- 2005 - Medzinárodná tribúna mladých interpretov (UNESCO) v rámci BHS - 1. cena, držiteľ ocenenia New Talent
- 2005 - Fidelio-Wettbewerb, Viedeň - cena nadácie Suzuki Foundation – kategória sólo; zvláštna cena a cena nadácie Enami Foundation – kategória ansámble (s Milanom Karanovicom, vc a Stefanom Stroissnigom, pf)
- 2006 - Cena Ľudovíta Rajtera - nominácia

| Tento biografický článok je príliš krátky (tzv. "výhonok"). Môžeš pomôcť Wikipédii rozšíriť ho tak, že hore klikneš na záložku "úprava" (alebo alternatívne sem) a dopíšeš alebo zmeníš text.

## [úprava] Externé odkazy

- Dalibor Karvay na stránkach Hudobného centra
- Dalibor Karvay získal špičkové husle
- Karvay: Hra na husliach nie je sranda

Zdroj: "http://sk.wikipedia.org../../../d/a/l/Dalibor_Karvay_8d29.html"

Kategórie: Biografické výhonky | Narodenia v 1985 | Slovenskí huslisti

##### Views

- Stránka
- Diskusia
- Aktuálna verzia

##### Hľadaj